
เริ่มประชุมเวลา	๑๓.๓๐ น.
	บัดนี้ ถึงกำหนดเวลานัดประชุมแล้ว เลขานุการสภาได้ตรวจสอบรายชื่อสมาชิกสภาเทศบาลตำบลบ้านนา ผู้มาประชุมที่ได้ลงชื่อไว้ ปรากฏว่าครบองค์ประชุม จึงเชิญประธานสภา ดำเนินการประชุมตามระเบียบวาระดังนี้				
						
ประธาน		มีเรื่องแจ้งดังนี้	
ระเบียบวาระที่ ๑	เรื่องที่ประธานแจ้งให้ที่ประชุมทราบ	
ประธาน	วันนี้เลขานุการสภาลา  ขอให้ที่ประชุมได้พิจารณาเสนอชื่อผู้มาปฏิบัติหน้าที่เลขานุการสภาชั่วคราวขอเชิญครับ	
นายอุทิศ สุตะนุกะมัง	ผมขอเสนอ นายกิตติกร นวลจันทร์ เป็นเลขานุการสภาชั่วคราวครับ
ประธาน	ขอผู้รับรองครับ  ผู้รับรองถูกต้องนะครับ มีสมาชิกท่านใดจะเสนอชื่อเพิ่มเติมไหมครับ  ไม่มีนะครับ สรุปได้ว่าที่ประชุมมีมติให้ คุณกิตติกร นวลจันทร์ เป็นเลขนุการชั่วคราวครับขอเชิญคุณกิตติกรนวลจันทร์ ปฏิบัติหน้าที่เลขานุการสภา ครับ ขอเชิญครับ

	-แผนพัฒนาท้องถิ่นสี่ปี เทศบาลตำบลบ้านนา(พ.ศ. ๒๕๖๑-๒๕๖๔) เพิ่มเติม ฉบับที่ ๔  ตามเอกสารที่สมบูรณ์ จัดส่งให้สมาชิกได้ศึกษารายละเอียดล่วงหน้าแล้วครับ
ที่ประชุม	รับทราบ
ระเบียบวาระที่ ๒	เรื่องรับรองรายงานการประชุมครั้งที่แล้ว
	รับรองรายงานการประชุมสภาเทศบาลตำบลบ้านนา สมัยสามัญ สมัยที่ 4 ประจำปี     พ.ศ.๒๕๖1 เมื่อวันศุกร์ที่ 21 ธันวาคม พ.ศ. ๒๕๖1

ประธาน	ตามที่สภาเทศบาลตำบลบ้านนาได้ประชุมสภาเทศบาลตำบลบ้านนา สมัยสามัญ สมัยที่ 4ประจำปี พ.ศ.๒๕๖๑ เมื่อวันศุกร์ที่ 2๑ ธันวาคม พ.ศ. ๒๕๖๑ นั้น บัดนี้ ฝ่ายเลขานุการสภาฯได้จัดทำรายงานการประชุมแล้วเสร็จ และคณะกรรมการตรวจรายงานการประชุมสภาเทศบาลฯได้ตรวจเรียบร้อยแล้ว จึงเสนอที่ประชุมเพื่อพิจารณารับรองรายงานการประชุมดังกล่าวครับ
	สมาชิกสภาฯ ท่านใดประสงค์จะแก้ไขหรือเปลี่ยนแปลงถ้อยคำในรายงานการประชุมขอเชิญครับ 
	ถ้าไม่มี กระผมจะขอมมติต่อที่ประชุมครับ
เลขานุการ	-ไม่มี-
ประธาน	สมาชิกสภาฯ ท่านใดมีมติรับรองรายงานการประชุมสภาเทศบาลตำบลบ้านนา สมัยสามัญ สมัยที่ 4 ประจำปี พ.ศ.๒๕๖๑ เมื่อวันศุกร์ที่ 2๑ ธันวาคม พ.ศ. ๒๕๖๑
	 โปรดยกมือครับ
เลขานุการสภา	รับรอง		 ๗	เสียง
	ไม่รับรอง	  -	เสียง
	งดออกเสียง	 ๑	เสียง
มติที่ประชุม	ที่ประชุมมีมติรับรอง

				 
ระเบียบวาระที่ ๓	เรื่องที่เสนอใหม่
ประธานสภา	เรื่องการกำหนดสมัยประชุมสามัญประจำปี ๒๕๖๒ ระยะเวลากำหนดวันเริ่มประชุมสมัยสามัญประจำปีสมัยแรกของปีถัดไปและมีกำหนดกี่วันซึ่งตามพระราชบัญญัติเทศบาล           พ.ศ.๒๔๙๖ แก้ไขเพิ่มเติมถึง (ฉบับที่ ๑๓) พ.ศ.๒๕๕๒ มาตรา ๒๔  สรุปสาระสำคัญได้ว่า  ในปีหนึ่งให้มีสมัยประชุมสามัญสี่สมัย สมัยประชุมสามัญครั้งแรก และวันเริ่มประชุมสมัยสามัญประจำปีให้สภาเทศบาลกำหนด โดยสมัยหนึ่งให้มีกำหนดไม่เกิน ๓๐ วัน แต่ถ้าจะขยายเวลาออกไปอีกจะต้องได้รับอนุญาตจากผู้ว่าราชการจังหวัด” และตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ และแก้ไขเพิ่มเติมถึง (ฉบับที่ ๒) พ.ศ.๒๕๕๔ ข้อ ๑๑ สรุปสาระสำคัญได้ว่า “การกำหนดสามัญประจำปีระยะเวลาและวันเริ่มต้นประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีสมัยแรกของปีถัดไป ให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปี”
ดังนั้นเพื่อให้การปฏิบัติเป็นไปตามระเบียบและกฎหมายที่เกี่ยวข้อง จึงขอปรึกษาหารือดังนี้

ประเด็นที่ ๑  การกำหนดระยะเวลาวันเริ่มต้นประชุมสมัยประชุมสามัญประจำปี พ.ศ.๒๕๖๒ ของแต่ละสมัย 
ประเด็นที่ ๒  การกำหนดวันเริ่มสมัยประชุมสมัยสามัญประจำปี สมัยแรก ของปี พ.ศ.๒๕๖๓ และระยะเวลาของสมัยประชุมสามัญประจำปี สมัยแรก ของปี พ.ศ. ๒๕๖๓
	
ขอเชิญสมาชิกสภาเทศบาลเสนอความเห็นในประเด็นที่ ๑ 
นายอุทิศ สุตะนุกะมัง  	กระผม ขอเสนอดังนี้	
	สมัยประชุมสามัญ สมัยที่ ๒ เริ่มต้นวันที่ ๑ มิถุนายน ๒๕๖๒ ถึงวันที่ ๓๐มิถุนายน ๒๕๖๒  โดยมีกำหนดสมัยประชุม ๓๐ วัน

	สมัยประชุมสามัญ สมัยที่ ๓ เริ่มต้นวันที่ ๑ สิงหาคม ๒๕๖๒ ถึงวันที่ ๓๐ สิงหาคม ๒๕๖๒ โดยมีกำหนดสมัยประชุม ๓๐ วัน

	สมัยประชุมสามัญ สมัยที่ ๔ เริ่มต้นวันที่ ๑ ธันวาคม ๒๕๖๒ ถึงวันที่ ๓๐ ธันวาคม ๒๕๖๒ โดยมีกำหนดสมัยประชุม ๓๐ วัน



 ประธาน	ขอผู้รับรองครับ
 เลขานุการสภา	มีผู้รับรองถูกต้อง
	สมาชิกสภาเทศบาลท่านใดจะเสนอเป็นอย่างอื่นหรือไม่ 
	เมื่อไม่มี ถือว่าที่ประชุมเห็นชอบการกำหนดสมัยประชุมสมัยสามัญ ประจำปี พ.ศ.๒๕๖๒ และกำหนดวันประชุมแต่ละสมัย ตามที่นายอุทิศ สุตะนุกะมัง  เสนอ
มติที่ประชุม	มีมติเห็นชอบตามเสนอ 

ประธานสภา	ต่อไป ขอเชิญสมาชิกสภาเทศบาลเสนอความเห็นในประเด็นที่ ๒      การกำหนดระยะวันเริ่มสมัยประชุมสมัยสามัญประจำปี สมัยแรก ของปี พ.ศ.๒๕๖๓ และระยะเวลาของสมัยประชุมสามัญประจำปี สมัยแรก ของปี พ.ศ.๒๕๖๓		
   นางสุนันทา แก้วเพ็ง  	ดิฉันขอเสนอดังนี้
สมัยสามัญ สมัยแรก ประจำปี พ.ศ.๒๕๖๓ เริ่มต้นวันที่ ๑ กุมภาพันธ์ ๒๕๖๓ ถึงวันที่ ๑ มีนาคม ๒๕๖๓ โดยมีกำหนดสมัยประชุม ๓๐ วัน  

ประธานสภาเทศบาล	ขอผู้รับรองครับ 
เลขานุการสภา	มีผู้รับรองถูกต้อง	
			สมาชิกสภาเทศบาลท่านใดจะเสนอเป็นอย่างอื่นหรือไม่ 
เมื่อไม่มีถือว่าที่ประชุมเห็นชอบให้กำหนดวันเริ่มประชุมสมัยสามัญ สมัยแรกประจำปี    พ.ศ. ๒๕๖๓ และกำหนดวันประชุมในสมัย ตามที่คุณสุนันทา แก้วเพ็ง  เสนอ
มติที่ประชุม	มีมติเห็นชอบตามเสนอ
ประธาน		ญัตติพิจารณารับมอบภารกิจของกรมพัฒนาที่ดินสระเก็บน้ำ บ้านคอกเสือ ม.๘       (เอกสารแนบ) ขอเชิญท่านนายกฯ 	ได้ชี้แจงถึงหลักการและเหตุผลของญัตติที่เสนอขอเชิญครับ
นายกเทศมนตรี		หลักการด้วย สถานีพัฒนาที่ดินจังหวัดพัทลุง ได้ดำเนินการก่อสร้างแหล่งน้ำขนาดเล็กเพื่อการอนุรักษ์ดินและน้ำให้ องค์การบริหารส่วนตำบลบ้านนา (เทศบาลตำบลบ้านนา) เพื่อประโยชน์ในการเก็บน้ำเพื่อการอุปโภคบริโภคเพื่อการเกษตรและอนุรักษ์ดิน และน้ำในพื้นที่ตำบลบ้านนา อำเภอศรีนครินทร์ จังหวัดพัทลุง และสถานีพัฒนาที่ดินจังหวัดพัทลุง แจ้งส่งมอบภารกิจของกรมพัฒนาที่ดินให้แก่องค์การบริหารส่วนตำบลบ้านนา (เทศบาลตำบลบ้านนา) เพื่อเป็นการกระจายอำนาจในการปกครองตนเอง ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ จำนวน ๑ โครงการ
(1.) สระเก็บน้ำ บ้านคอกเสือ ม.๘ ต.บ้านนา อ.ศรีนครินทร์ จ.พัทลุง ปี พ.ศ. ๒๕๔๙
วงเงินตามสัญญา ๑,๑๑๙,๐๐๐.-บาท (-หนึ่งล้านหนึ่งแสนหนึ่งหมื่นเก้าพันบาทถ้วน-)
เหตุผล อาศัยอำนาจ  ในบทเฉพาะกาล มาตรา ๑๒๒  ตามพระราชบัญญัติ จัดซื้อจัดจ้างและบริหารพัสดุภาครัฐ พ.ศ.๒๕๖๐ (เนื่องจากไม่ได้กล่าวถึงการบริจาคไว้)  จึงขอปฎิบัติตามระเบียบกระทรวงมหาดไทย ว่าด้วยการพัสดุของหน่วยการบริหารราชการ ส่วนท้องถิ่น พ.ศ.๒๕๓๕ และแก้ไขเพิ่มเติมถึง ฉบับที่ ๙ พ.ศ. ๒๕๕๓ หมวดที่ ๒ การจัดหา ส่วนที่ ๑ บททั่วไป ข้อ ๙ ในกรณีที่มีผู้อุทิศพัสดุให้เป็นกรรมสิทธิ์แก่หน่วยบริหารราชการส่วนท้องถิ่น หรือให้สิทธิอันเกี่ยวกับพัสดุหรือมอบให้เป็นผู้ดูแลพัสดุนั้น ถ้าการกระทำดังกล่าวมีเงื่อนไข หรือมีภาระติดพันหน่วยการบริหารราชการส่วนท้องถิ่นจะรับเอาพัสดุหรือสิทธินั้นๆได้ต่อเมื่อได้รับความเห็นชอบจากสภาหน่วยการบริหารราชการส่วนท้องถิ่นนั้นเพื่อพิจารณาเห็นชอบต่อไป	ตามคำสั่งที่ เทศบาลตำบลบ้านนา ที่ ๐๙๕๒/๒๕๖๑ ลงวันที่ ๑๒ ธันวาคม ๒๕๖๑   ได้แต่งตั้งคณะกรรมการตรวจสอบทรัพย์สินสระเก็บน้ำ บ้านคอกเสือ ม.๘ ต.บ้านนา อ.ศรีนครินทร์ จ.พัทลุง   ซึ่งสถานีพัฒนาที่ดินจังหวัดพัทลุง แจ้งส่งมอบภารกิจของกรมพัฒนาที่ดินให้แก่ เทศบาลตำบลบ้านนา เพื่อเป็นการกระจายอำนาจในการปกครองตนเอง ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ จำนวน ๑ แห่ง วงเงินตามสัญญา ๑,๑๑๙,๐๐๐.-บาท  (-หนึ่งล้านหนึ่งแสนหนึ่งหมื่นเก้าพันบาทถ้วน-) นั้น
บัดนี้ คณะกรรมการได้ตรวจสอบสภาพทรัพย์สินโครงการสระเก็บน้ำ บ้านคอกเสือ ม.๘ ต.บ้านนา อ.ศรีนครินทร์ จ.พัทลุง ปี ๒๕๔๙  แล้วพบว่า
  สภาพทั่วไป
ฝายมีลักษณะมั่นคง แข็งแรง  ฝายตั้งอยู่ในพื้นที่ระดับความสูงไม่มากพอที่จะสามารถส่งน้ำข้ามมาเพื่อใช้ในพื้นที่หมู่ที่ ๘ บ้านคอกเสือได้  และฝายไม่ได้ใช้งานได้มาเป็นเวลานาน กว่า ๑๐ ปี มีลักษณะตื้นเขิน ดินทับถม และตั้งอยู่ในเขตอุทยานแห่งชาติเขาปู่เขาย่า 
 ความชำรุดบกพร่อง 
ฝายไม่สามารถส่งน้ำไปใช้ในหมู่บ้านได้ 
    	เนื่องจากโครงการดังกล่าว  ประชาชนในพื้นที่ไม่ได้ใช้ประโยชน์ จากฝายดังกล่าว 
เห็นควรให้อุทยานแห่งชาติเขาปู่-เขาย่าเป็นผู้ดูแลทรัพย์สินต่อไปเห็นควรแจ้งสภาเทศบาลเพื่อพิจารณาขอความเห็นชอบ และรายงานสถานีพัฒนาที่ดินจังหวัดต่อไป
ประธาน		สมาชิกท่านใด จะอภิปรายขอเชิญครับ ไม่มีนะครับ สมาชิกท่านใดเห็นชอบรับมอบภารกิจของกรมพัฒนาที่ดินสระเก็บน้ำ บ้านคอกเสือ ม.๘ โปรดยกมือครับ


เลขานุการสภา		เห็นชอบ		-	เสียง
ไม่เห็นชอบ	๗	เสียง
งดออกเสียง	1	เสียง
มติที่ประชุม		มติที่ประชุมไม่เห็นชอบ
ประธาน		ญัตติขอความเห็นชอบการยกเว้นการปฏิบัติตามระเบียบกระทรวงมหาดไทยว่าด้วยการรับ เงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติม ข้อ 89 ขอเชิญท่านนายกฯ ได้ชี้แจงถึงหลักการและเหตุผลของญัตติที่เสนอ ขอเชิญครับ
นายกเทศมนตรี	เรียนประธานสภาที่เคารพ ท่านสมาชิกผู้ทรงเกียรติ และหัวหน้าส่วนราชการทุกท่าน 	 
ญัตติขอความเห็นชอบการยกเว้นการปฏิบัติตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติม ข้อ 89 
หลักการ ด้วยงานสวัสดิการสังคม สำนักปลัดเทศบาล เทศบาลตำบลบ้านนา  มีความประสงค์เบิกจ่ายเบี้ยยังชีพผู้พิการ ตามโครงการสนับสนุนการเสริมสร้างสวัสดิการทางสังคมให้แก่ผู้พิการ หรือทุพพลภาพ  ประจำปีงบประมาณ พ.ศ.2559  รวมเป็นเงินทั้งสิ้น  93,600 บาท (เงินเก้าหมื่นสามพันหกร้อยบาทถ้วน)       
เหตุผลเพื่อให้การดำเนินการดังกล่าวเป็นไปด้วยความเรียบร้อย งานสวัสดิการสังคม          สำนักปลัดเทศบาล  เทศบาลตำบลบ้านนา จึงขอความเห็นชอบการยกเว้นการปฏิบัติตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติม ข้อ 89  ต่อสภาเทศบาลตำบลบ้านนา 
ประธาน		สมาชิกท่านใด จะอภิปรายขอเชิญครับ ไม่มีนะครับ สมาชิกท่านใดเห็นชอบการยกเว้นการปฏิบัติตามระเบียบกระทรวงมหาดไทยว่าด้วยการรับ เงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติม ข้อ 89 โปรดยกมือครับ
เลขานุการสภา		เห็นชอบ		๗	เสียง
ไม่เห็นชอบ	-	เสียง
งดออกเสียง	1	เสียง
มติที่ประชุม		มติที่ประชุมเห็นชอบ
ระเบียบวาระที่ ๔	เรื่องอื่นๆ 
ประธานฯ	สมาชิกสภาฯ ท่านใดจะนำเสนอเรื่องอื่นๆ ไหมครับ ขอเชิญ ท่านนายก ครับ 

นายกเทศมนตรี	-เรื่องภัยแล้งในตำบลบ้านนา ผู้ว่าราชการจังหวัดก็ได้กำชับแล้วโดยให้ช่วยกันบริหารจัดการน้ำโดยการประหยัดน้ำ และพัฒนาแหล่งน้ำให้พร้อมใช้ได้เพื่อการรับมือจากภัยแล้งที่จะมีมา
	-ตอนนี้ นพค.พัทลุงได้เข้ามาในพื้นที่เพื่อที่จะดำเนินการขุดบ่อน้ำตื้นให้กับตำบลบ้านนา จำนวน ๒ บ่อ คือ บริเวณ หมู่ที่๑ และหมู่ที่ ๓ ครับ
	-การซ่อมแซมถนนหนทาง ในวันจันทร์นี้ทางองค์การบริหารส่วนจังหวัดพัทลุง ได้นำรถเกรดเกลี่ยถนนที่เป็นหลุมบ่อเข้ามาดำเนินการในพื้นที่ของตำบลบ้านนา 
- การพัฒนาแหล่งท่องเที่ยวในตำบลบ้านนาโดยการนำของสมาชิกในแต่ละพื้นที่รับเป็นเจ้าภาพหลัก ตอนนี้ก็ได้ดำเนินการไปบางส่วนแล้ว 
-ด้านการศึกษา ในวันพรุ่งนี้ คณะกรรมการของศูนย์พัฒนาเด็กเล็กได้ออกเดินทางตอนเช้าไปศึกษาดูงานที่จังหวัดนครศรีฯ เพื่อที่จะได้นำความรู้มาพัฒนาด้านการศึกษาของตำบลบ้านนาต่อไป
-การแข่งขันกีฬาบ้านนาเกมส์ หลักเกณฑ์แต่ละชนิดกีฬาหากแต่ละหมู่ที่จัดส่งกันแล้วไม่ถึง ๖ ทีม จะไม่มีการจัดการแข่งขันประเภทกีฬานั้น และจะปิดรับสมัครในวันที่ ๔ มีนาคมนี้ และจะได้มีการจับฉลากแบ่งสายในวันที่ ๔ มีนาคมนี้ด้วยครับ
ประธาน 		ขอบคุณท่านนายกเทศมนตรีครับ ขอเชิญคุณอุทิศ สุตะนุกะมังครับ
นายอุทิศ สุตะนุกะมัง	เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ       					เทศบาลตำบลบ้านนาครับ
เรื่องภัยแล้งที่จะถึงมานั้น อยากให้ได้สำรวจแหล่งที่ผลิตประปาภูเขาทั้ง ๒ สาย คือสายน้ำตกเขาคราม และสายหนานท้ายเภา จะได้ดำเนินการตั้งแต่ต้น ไม่ต้องรอให้ภัยแล้งมาถึงก่อน เช่นการนำกระสอบทรายไปวางเพื่อเพิ่มระดับน้ำให้สูงขึ้น และการขุดลอกลำคลองเพื่อเพิ่มปริมาณน้ำในลำคลอง น้ำประปาจะได้มีน้ำตลอดสาย เรื่องขุดลอกคลองนั้นน่าจะประสานไปยังผู้ว่าฯ  เพราะเป็นพื้นที่ติดอุทยานเขาปู่เขาย่า คงติดเรื่องข้อกฎหมาย ขอบคุณครับ 
ประธาน 		ขอบคุณ คุณอุทิศ สุตะนุกะมังครับ ขอเชิญ คุณประทีป อินทรโม ครับ
นายประทีป อินทรโม	เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ       					เทศบาลตำบลบ้านนาครับ 
-เรื่องท่อส่งน้ำของหมู่ที่ ๘ ที่ผู้รับเหมาดำเนินการไปแล้ว ตอนนี้มีชาวบ้านถามถึงเรื่องนี้อยู่เพราะยังไม่ได้มีการต่อใช้น้ำ ต่อท่อส่งน้ำไว้แล้วแต่ยังไม่มีการดำเนินการใช้น้ำ ในความคิดส่วนตัวนั้นยังคงเห็นว่าการใช้น้ำที่มีอยู่ตอนนี้ยังคงปกติอยู่ แต่พอมีโครงการใหม่เข้ามาก็อยากจะให้ได้ประโยชน์สูงสุดครับ
- เรื่องการแข่งขันกีฬาบ้านนาเกมส์ไม่ทราบว่าทางเทศบาลตำบลบ้านนามีการอุดหนุนเครื่องแต่งกายให้กับนักกีฬาหรือไม่อย่างไร ครับ
ประธาน 		ขอบคุณ คุณประทีป อินทรโม ครับ  ขอเชิญท่านนายกครับ
นายกเทศมนตรี	-การรับมือกับภัยแล้งที่จะมาถึงนี้ ในส่วนของแหล่งน้ำที่สำหรับผลิตประปาภูเขา ตามที่สมาชิกได้นำเสนอนั้น ก็ได้ตรงกับความตั้งใจในการแก้ปัญหาของผู้บริหารครับ เมื่อเช้าก็ได้พูดคุยกับผู้อำนวยการกองช่างถึงเรื่องนี้ ก็ต้องดำเนินการโดยเร็วครับ			
-เรื่องประปาของหมู่ที่ ๘ ที่อยู่ในช่วงดำเนินการของผู้รับเหมาก็ได้เร่งให้ผู้รับเหมาได้ดำเนินการให้เสร็จสมบูรณ์พร้อมใช้งานอยู่ครับ
-เรื่องการแข่งขันกีฬาบ้านนาเกมส์นั้น เทศบาลตำบลบ้านนาอุดหนุนได้บางเรื่องเช่น อุปกรณ์กีฬาในการฝึกซ้อม ส่วนเรื่องอื่นนั้นก็ต้องแก้ปัญหาถึงความจำเป็นเรื่องๆ ไป เช่นเครื่องแต่งกายของนักกีฬาตามที่สมาชิกได้ถามมานั้น อยากให้ทางหมู่บ้านได้แก้ปัญหาเบื้องต้น เช่นการขออุดหนุนจากกองทุนต่างๆที่มีอยู่ในหมู่บ้านนั้นๆ หากไม่มีจริงๆก็ขอให้บอกกล่าวกันไป ประชาชนต้องการเรื่องอะไรเราที่เป็นตัวแทนก็ต้องทำความเข้าใจ อะไรทำได้โดยไม่ขัดกับระเบียบ ก็ดำเนินการให้อย่างเต็มที่ ครับขอบคุณนครับ 		
           ประธาน	ขอบคุณท่านนายกรองนายก ขอบคุณสมาชิกทุกท่านที่มาประชุมในวันนี้ท่านอื่น มีผู้ใดที่ต้องการนำเสนอ ขอเชิญครับ ๆไม่มีนะครับ  สำหรับวันนี้เราประชุมกันพอสมควรแล้ว ขอบคุณสมาชิกสภาเทศบาลคณะผู้บริหาร หัวหน้าส่วนราชการ เจ้าหน้าที่กิจการสภา และผู้เข้ารับฟังการประชุมและทุก ๆ ท่านที่เกี่ยวข้อง ขอให้ทุกท่านเดินทางโดยสวัสดิภาพ ขอบคุณครับ

		(ลงชื่อ)        จำรัส นิลจันทร์		ผู้จดรายงานการประชุม
                                                                    (นายจำรัส นิลจันทร์)  
	           
	(ลงชื่อ      กิตติกร  นวลจันทร์		 เลขานุการสภาทศบาล  
          	           (นายกิตติกร  นวลจันทร์)  

 คณะกรรมการตรวจรายงานการประชุมสภาเทศบาลตำบลบ้านนาได้ตรวจแล้ว จึงลงลายมือชื่อไว้เป็นหลักฐาน
	(ลงชื่อ)         ปลอด  ทองคง  	ประธานกรรมการ
          		       (นายปลอด  ทองคง)
 		สมาชิกสภาเทศบาลตำบลบ้านนา 
	(ลงชื่อ      อุทิศ  สุตะนุกะมัง  	กรรมการ
            		     (นายอุทิศ  สุตะนุกะมัง)
  		 สมาชิกสภาเทศบาลตำบลบ้านนา 
	(ลงชื่อ        สุนันทา   แก้วเพ็ง  	กรรมการและเลขานุการ
	             (นางสุนันทา   แก้วเพ็ง)
    	       สมาชิกสภาเทศบาลตำบลบ้านนา ทาน ตั้งแต่ ชลประทานได้ดำเนินการในหมู่ที่ ๔ บ้านเขาคราม กระผมในฐานะของผู้บริหารยังไม่ได้รับทราบข้อม

         สภาเทศบาลตำบลบ้านนาได้รับการรับรองรายงานการประชุมนี้แล้วเมื่อวันที่๒๗ มิถุนายน พ.ศ. ๒๕๖๒  
  จึงลงลายมือชื่อไว้เป็นหลักฐาน	
					(ลงชื่อ ผ  จำรูญ   ผอมดำดำ
					         (นายจำรูญ   ผอมดำ)
				            ประธานสภาเทศบาลตำบลบ้านนา

